

Súkromná základná umelecká škola ZVOLE



# Súkromná základná umelecká škola, Utekáč

**Vnútorný poriadok**

**školský rok**

 **2020/2021**

Zriaďovateľ: GOSUN s.r.o., Námestie Slobody 1903/13, 960 01 Zvolen, IČO: 36 021 652, DIČ: 202 098 9960

ÚVODNÉ USTANOVENIA

Vnútorný poriadok pre žiakov SZUŠ je vydaný riaditeľkou školy v zmysle ZP, Organizačného poriadku školy, Prevádzkového poriadku školy, Pracovného poriadku, školského poriadku, Vyhlášky MŠ SR o Základnej umeleckej škole 324/2008 Z. z. zo 6. augusta 2008, Vyhlášky MŠ SR o Základnej škole 320/2008 Z. z. z 23. júla 2008, MP na hodnotenie a klasifikáciu žiakov Základných umeleckých škôl (schválené MŠ SR dňa 29. januára 2004 pod číslom 491/2003-091).

Vnútorný poriadok pre žiakov SZUŠ je vydaný po prerokovaní členmi Pedagogickej rady dňa 1.9.2020.

 Vnútorný poriadok SZUŠ je súhrn pravidiel, ktorými sa riadi žiak v škole a školskom zariadení. Správa sa slušne, v duchu porozumenia, znášanlivosti, priateľstva, dbá na pokyny pedagogických zamestnancov, podľa svojich schopnosti sa svedomito pripravuje na vyučovanie. Žiak sa tak správa aj mimo vyučovania, a to aj počas voľných dní a prázdnin, aby neporušoval školský poriadok a robil česť školskému zariadeniu, aj sebe.

V súlade s organizáciou štúdia a výchovno-vzdelávacej práce vydávam Vnútorný poriadok pre žiakov SZUŠ, ktorý je platný od 01.09.2020 pre žiakov školy.

**O B S A H**

**A. VNÚTORNÝ PORIADOK PRE ŽIAKOV ŠKOLY**

1. **Všeobecné pokyny**
2. **Dochádzka žiakov**
3. **Správanie sa žiaka na vyučovacom procese**
4. **Hodnotenie žiakov**
5. **Práva žiakov**
6. **Povinnosti žiakov**
7. **Akcie školy**
8. **Pochvaly a pokarhania žiakov**
9. **Nariadenia školy-poplatky**

**B. VNÚTORNÝ PORIADOK PRE PEDAGOGICKÝCH ZAMESTNANCOV**

1. **Všeobecná časť**
2. **Organizácia vyučovania**
3. **Mimoriadne udalosti ovplyvňujúce vyučovanie**
4. **Rôzne**

**C. ZÁVEREČNÉ USTANOVENIE**

**A. VNÚTORNÝ PORIADOK PRE ŽIAKOV ŠKOLY**

1. **VŠEOBECNÉ POKYNY**

##### 1.1

 Žiaci sa riadia podľa rozvrhov hodín v individuálnom aj v skupinovom vyučovaní.

 Výchova dieťaťa má smerovať k rozvoju osobnosti dieťaťa, jeho nadaniu, rozumových a fyzických schopností, čo v najširšom objeme. /Charta dieťaťa/

 Vnútorný poriadok pre žiakov je súhrn pravidiel, ktorými sa riadi každý žiak SZUŠ.

1.Žiaci budú oboznámení s týmto Vnútorným poriadkom pre žiakov SZUŠ a so školským poriadkom tak ako je uvedené v školskom poriadku. Poučenie o školskom poriadku žiaci potvrdia podpisom.

2.Žiak SZUŠ je úctivý voči starším, slušne pozdraví pedagógov školy i všetkých jej zamestnancov.

3.Žiak je povinný dbať na čistotu a poriadok v školských priestoroch, ako aj na osobnú hygienu, čisté ruky, ostrihané nechty atď...

4.Do školy nosí iba tie predmety a veci, ktoré potrebuje na vyučovanie, prípadne na ktorých sa dohodne s vyučujúcim.

5.Nesmie nosiť do školy predmety, ktoré ohrozujú bezpečnosť a zdravie, ani väčšie sumy peňazí, osobitne cenné predmety – za ich stratu je zodpovedný žiak. V prípade straty spíše pedagóg zápis o tomto.

6.Nepoškodzuje zariadenie budovy školy, hudobné nástroje, aparatúru, triedy, sociálne zariadenia a iné školské predmety, či majetok školy.

7.Žiak nosí na vyučovanie požadovaný odev – v TO je povinný dres a piškóty. Žiak je povinný si ho zadovážiť najneskôr do konca novembra daného školského roka. Žiaci na záujmový útvar prichádzajú 5 min. pred začiatkom činnosti.

1. **DOCHÁDZKA ŽIAKOV**
2. Každý žiak má povinnosť poznať tento školský poriadok a Vnútorný poriadok školy pre žiakov a dodržiavať ho.
3. Žiak chodí na vyučovanie pravidelne podľa rozvrhu hodín najskôr 10 minút a najmenej 5 minút pred začatím vyučovacej hodiny.
4. Žiaci čakajú na vyučujúceho v budove školy pred triedou tak, aby nerušili svojím hlasným správaním proces.
5. Nevstupujú do triedy bez dozoru.
6. Žiak sa v SZUŠ prezúva. Je povinný nosiť si prezuvky, či návleky a prezúvať sa vo vestibule školy.
7. Žiak neodchádza z triedy počas hodiny bez vedomia učiteľa. Ak potrebuje na toaletu, požiada o súhlas vyučujúceho.
8. Zameškané hodiny ospravedlňuje zákonný zástupca osobne, telefonicky alebo písomne.
9. Žiak zo školy odchádza bezprostredne po skončení vyučovania, mladší žiaci (prípravný ročník, 1. ročník a 2. ročník) – podľa plánu dozoru – buď ho prevezme rodič, alebo pedagóg v školskom klube, alebo odchádza žiak sám na súhlas rodiča.
10. Žiaci, ktorých neprinesú rodičia na vyučovanie majú vypísané súhlasy ako ich príchod prebehne. Ak žiak prichádza zo školského klubu – pedagóg ho prevezme na podpis od vyučujúceho tesne pred vyučovaním.
11. Zdržiavať sa v škole bez dozoru je zakázané.
12. Žiak je povinný navštevovať vyučovanie povinných predmetov vo všetkých ročníkoch príslušného odboru, určené učebným plánom schváleným MŠ SR v čase dohodnutom a schválenom v rozvrhu hodín.
13. Žiak je povinný chodiť na vyučovanie pripravený, nosí si pomôcky na hodiny a žiacku knižku.
14. Žiak má prísny zákaz nosiť do SZUŠ cigarety, alkohol a iné omamné látky, ktoré ohrozujú bezpečnosť a zdravie.
15. Žiak si povinne a poctivo robí domáce úlohy – skúša na danom hudobnom nástroji, pripravuje sa na vyučovanie a iné...
16. Ak sa žiak z vážnych dôvodov nemôže pripraviť na vyučovanie, ospravedlní sa vyučujúcemu na začiatku hodiny.
17. Neprítomnosť žiaka na vyučovaní zákonný zástupca písomne ospravedlní v žiackej knižke, dlhodobú neprítomnosť (škola v prírode, lyžiarsky výcvik, hospitalizácia, liečenie a pod...)nahlási rodič vyučujúcemu vopred.
18. Ak vymeškané hodiny nebudú ospravedlnené, vyučujúci môže neprítomnosť žiaka považovať za neospravedlnenú.
19. Neprítomnosť žiaka aj na kultúrnych podujatiach, či súťažiach je zákonný zástupca povinný oznámiť včas učiteľovi hlavného predmetu osobne, telefonicky alebo písomne.
20. V areáli školy nie je dovolené z bezpečnostných dôvodov používať kolieskové korčule, skateboardy, jazdiť na bicykli alebo na iných dopravných prostriedkoch.
21. Žiak sa nesmie vykláňať z okien a vyhadzovať odpadky mimo košov na odpadky.
22. Žiak dochádza na vyučovanie, koncerty, kultúrne podujatia školy a súťaže s takým časovým predstihom, aby sa mohol pripraviť na vyučovanie, podujatie a pod.
23. **SPRÁVANIE SA ŽIAKOV NA VYUČOVACOM PROCESE**
24. Žiak na požiadanie pedagóga je povinný priniesť kostým, prípadne vhodný odev na konkrétne vyučovacie hodiny (platí pre TO ).
25. Každý žiak sa svedomito a systematicky pripravuje na vyučovacie hodiny, ktoré v SZUŠ navštevuje.
26. Žiak udržuje svoje pracovné miesto a jeho okolie v čistote a poriadku.
27. Triedu alebo pracovné miesto môže žiak opustiť len so súhlasom vyučujúceho.
28. Žiak sa na vyučovaní správa slušne, pozorne sleduje učiteľov výklad i odpovede spolužiakov, aktívne a tvorivo pracuje, nevyrušuje.
29. Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
30. Ak sa žiak na vyučovanie nepripravil alebo nevypracoval domácu úlohu, ospravedlní sa vyučujúcemu pred začatím hodiny a uvedie dôvod svojej nepripravenosti.
31. Manipulovať s didaktickou technikou, svetelnými vypínačmi, oknami, žalúziami, zrkadlami na TO,VO,HO môžu žiaci len so súhlasom pedagóga a pod jeho dozorom.
32. Pri vstupe a odchode dospelej osoby z učebne žiaci pozdravia na pokyn vyučujúceho. Na hodinách pri písaní kontrolných prác žiaci nezdravia.
33. Všetky písomnosti, potvrdenia, či platenie školného si žiaci vybavujú prostredníctvom pedagóga hlavného predmetu alebo zaslaním žiadosti priamo riaditeľke SZUŠ alebo na headoffice.
34. Žiak má prísny zákaz žuvať žuvačku počas vyučovania.
35. Žiak má **prísny zákaz používania mobilného telefónu cez vyučovaciu hodinu,** žiak si mobilný telefón vypne, alebo prepne na tichý režim.
36. Žiak je povinný chrániť svoje zdravie a zdravie svojich spolužiakov.
37. Počas prestávky sa riadia žiaci pokynmi vyučujúceho.
38. Vyučujúci upozorňuje rodičov na nedostatočnú prípravu žiaka, veľkú absenciu, prípadne nezáujem a môže odporúčať odchod žiaka zo SZUŠ. Na problém upozorňuje ústnou formou, vzájomným rozhovorom, osobnou účasťou zákonného zástupcu na hodinách, písomnou formou, alebo zaslaním upomienky cez riaditeľa SZUŠ.
39. Pred každou akciou školy, kde sa vyžaduje vycestovanie mimo mesta školy je potrebný súhlas rodiča o účasti žiaka na tomto podujatí.
40. Za hrubé porušovanie školského poriadku sa bude tiež považovať i vedomé ubližovanie spolužiakom, vedomé poškodzovanie školského majetku a krádeže.
41. Papiere a rôzne odpadky odhadzujú žiaci do košov. Je zakázané rozhadzovať odpadky po chodbách, záchodoch alebo hádzať odpadky do záchodových mís, pisoárov, umývadiel a inak znehodnocovať, znečisťovať, či ničiť prostredie školy i školského dvora.
42. Žiak, ktorý má individuálne hodiny, či jednorazovú výučbu- to znamená nemá po vyučovacej hodine žiadnu ďalšiu výučbu, je za seba zodpovedný na chodbách školy sám.
43. Učebnice, notový materiál, knihy a zošity každý žiak udržuje v čistote a je povinný zabrániť ich poškodeniu. Ak žiak v priebehu šk. roka poškodí školskú knihu, noty, musí zaplatiť podľa percentuálneho určenia. V prípade straty vypožičanej pomôcky je žiak povinný uhradiť ju v plnej výške.
44. Všetky vypožičané školské predmety (učebnice, nástroje, kostýmy, knihy, noty atď.) vráti žiak škole na konci každého školského roka.
45. Žiak podpíše záznam o vyhotovení kostýmu, v ktorom bude účinkovať a prečíta si všetky podmienky v tomto zázname.
46. Rôzny majetok ZUŠ si žiak vypožičia na školský rok na podpis.
47. Rodič sa môže zúčastniť vyučovacej hodiny len so súhlasom vyučujúceho danej hodiny.
48. Vyučovacie hodiny neodučené z dôvodu žiakovej neprítomnosti sa **nenahrádzajú.**
49. Odkazy školy rodičom píše triedny učiteľ do žiackej knižky.
50. Žiak je hodnotený podľa zákona č. 596/2003 Z.z. a vyhlášky MŠ SR č. 324/2008, § 8.

**Hodnotenie žiakov:**

Klasifikácia je štvorstupňová:

1-výborný, 2- chválitebný, 3- uspokojivý, 4- neuspokojivý

Celkové hodnotenie:

prospel s vyznamenaním, prospel, neprospel

* V súlade s metodickými pokynmi MŠ SR o hodnotení a klasifikácii žiakov ZUŠ môže mať žiak hodnotenie výborný len v prípade, že pravidelne (v danom polroku) verejne vystupuje.
* *Opravné skúšky* z povinných predmetov v prípade klasifikácie neuspokojivý sa konajú posledný týždeň prázdnin. Z hlavného predmetu nie je možná opravná skúška, žiak nemôže v štúdiu pokračovať.
* Mimoriadne nadaný žiak môže byť zaradený do formy tzv. rozšíreného vyučovania, podľa učebných plánov a osobitných učebných osnov. Túto formu schvaľuje riaditeľ školy na základe odporúčania učiteľa hlavného predmetu a Umeleckej rady školy po úspešnom vykonaní komisionálnej skúšky. Žiak v rozšírenom vyučovaní sa pravidelne verejne prezentuje na verejných koncertoch školy a súťažiach.
* Po úspešnom vykonaní záverečnej komisionálnej skúšky v zmysle platných učebných osnov a plánov a po úspešnom verejnom vystúpení sa žiak stáva absolventom príslušného stupňa a odboru ZUŠ.
1. Žiak môže z vážnych dôvodov **prerušiť štúdium** len na základe písomnej žiadosti zákonného zástupcu a so súhlasom riaditeľa školy len **k 31. januáru alebo 30. júnu príslušného školského roka** (maximálne na jeden školský rok), alebo zo zdravotných dôvodov.
2. Žiak môže zo školy vystúpiť iba k **polroku**, alebo **na konci školského roka** ako je uvedené v školskom poriadku na základe odhlášky podpísanej rodičom.
3. Žiak, ktorý sa zúčastní najmenej dvoch hodín v danom polroku a má podpísanú prihlášku, jeho zákonný zástupca je povinný uhradiť plnú čiastku sumy na celý polrok. Ak tak neurobí – poruší závažne školský poriadok ZUŠ.

# Práva žiakov

Dieťa, žiak má právo na:

1. výchovu a vzdelávanie v bezpečnom a zdravom prostredí,
2. vytvorenie organizácie výchovno-vzdelávacieho procesu primeraného jeho veku s dodržaním psycho-hygienických zásad výchovy a vzdelávania,
3. úctu k svojej osobe a na zabezpečenie ochrany proti fyzickému a duševnému násiliu,
4. výchovu a vzdelávanie v materinskom jazyku,
5. výchovu a vzdelávanie primerané jeho veku, nadaniu, schopnostiam, záujmom a zdravotnému stavu,
6. výchovu a vzdelávanie zamerané na mnohostranné poskytovanie vecných informácií,
7. rozvoj vlastnej osobnosti, slobodu prejavu a súkromie,
8. individuálny prístup vo výchove a vzdelávaní rešpektujúci jeho nadanie, schopnosti a zdravotný stav,
9. úctu k svojmu vierovyznaniu, svetonázoru a etnickej príslušnosti,
10. dostať informácie v otázkach týkajúcich sa jeho osoby a výchovno-vzdelávacích výsledkov od pedagogických zamestnancov,
11. na individuálne vzdelávanie v rozsahu stanovenom predpismi
12. rovnoprávny prístup ku vzdelaniu,
13. individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom školským zákonom,
14. úctu k jeho vierovyznaniu, svetonázoru, národnostnej a etnickej príslušnosti,
15. poskytovanie poradenstva a služieb spojených s výchovou a vzdelaním,
16. výchovu a vzdelanie v bezpečnom a hygienicky vyhovujúcom prostredí,
17. organizáciu výchovy a vzdelania primeranú jeho veku, schopnostiam, záujmom, zdravotnému stavu a v súlade so zásadami psycho-hygieny,
18. úctu k svojej osobe a na zabezpečenie ochrany proti fyzickému, psychickému a sexuálnemu násiliu,
19. na informácie týkajúce sa jeho osoby a jeho výchovno-vzdelávacích výsledkov,
20. žiak nesmie byť v súvislosti s výkonom svojich práv postihovaný za to, že podá na iného žiaka, pedagogického zamestnanca alebo iného zamestnanca školského zariadenia sťažnosť, žalobu alebo návrh na začatie trestného stíhania
21. **DIEŤA ALEBO ŽIAK JE POVINNÝ**
22. neobmedzovať svojim konaním práva ostatných osôb zúčastňujúcich sa výchovy a vzdelávania,
23. dodržiavať vnútorný poriadok školského zariadenia a ďalšie vnútorné predpisy SZUŠ,
24. chrániť pred poškodením majetok školského zariadenia a majetok, ktorý škola využíva na výchovu a vzdelávanie,
25. chrániť pred poškodením učebnice a učebné pomôcky, ktoré im boli bezplatne zapožičané,
26. pravidelne sa zúčastňovať na výchove a vzdelávaní a riadne sa vzdelávať,
27. konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
28. ctiť si ľudskú dôstojnosť svojich spolužiakov a zamestnancov SZUŠ,
29. rešpektovať pokyny zamestnancov SZUŠ, ktoré sú v súlade so všeobecne záväznými predpismi, vnútornými predpismi školy a dobrými mravmi,
30. stratu alebo krádež ihneď hlásiť triednemu učiteľovi,
31. správať sa zdvorilo ku všetkým učiteľom a zamestnancom školy, pri stretnutí ich pozdraviť "Dobrý deň". Úradné oslovenie je pán a pani.
32. žiakom je zakázané nosiť do SZUŠ cenné veci a väčšiu sumu peňazí.
33. **AKCIE ŠKOLY**

1. Na interných koncertoch, verejných koncertoch, kultúrnych akciách, výstavách v galériách, divadlách, súťažiach dodržiavajú žiaci pokyny vedúceho pedagóga a ostatných pedagogických zamestnancov. Rovnako dodržiavajú termín, miesto a čas sústredenia sa.

2. Žiak môže vymeškať vyučovanie a kultúrne podujatia školy len pre chorobu, vážnu udalosť v rodine, pre veľmi nepriaznivé počasie a neočakávané dopravné situácie.

3. Žiakom je prísne zakázané na akciách školy fajčiť, piť liehové nápoje, prechovávať a užívať drogy a omamné látky. Porušenie tohto bodu sa berie ako hrubé porušenie správania žiaka.

4. Pri organizovaní podujatí mimo školy je nevyhnutné dodržiavať bezpečnostné predpisy.

5.Akcie školy (verejné koncerty, divadelné predstavenie, výstavy a pod..,) sú súčasťou výchovno – vzdelávacieho procesu.

6. V prípade bezdôvodného vymeškania súťaže, vystúpenia organizovaného školou (postup podľa školského poriadku) – sa oznámi rodičovi upomienkou toto porušenie školského poriadku a viac sa s dieťaťom na akciách nepočíta.

7. Na verejnom kultúrnom podujatí môže žiak účinkovať len so súhlasom učiteľa hlavného predmetu - ním naštudovanou kompozíciou alebo ním schváleným kultúrnym programom.

1. **POCHVALY A POKARHANIA ŽIAKOV**
2. pochvaly a iné ocenenia sa udeľujú za mimoriadny prejav aktivity a iniciatívy,
3. ústnu alebo písomnú pochvalu udeľuje žiakovi pred kolektívom vyučujúci alebo riaditeľ SZUŠ,
4. pochvaly a iné ocenenia sa zaznamenávajú do triednej knihy,
5. za porušenie školského poriadku bude žiakovi uložené opatrenie na posilnenie disciplíny.
6. **NARIADENIA ŠKOLY – POPLATKY**

Výška školného je stanovená na začiatku školského roka. Učitelia sú informovaní o aktuálnej výške školného za začínajúci školský rok do 31. 08. Oficiálne zverejnená výška školného pre danú školu a konkrétny odbor v danej škole je riaditeľkou školy po skompletizovaní „eduzberu“ 01. 10.

Školné sa platí za prvý a za druhý polrok školského roka.

1. **Žiak je povinný uhradiť školné v stanovenom termíne a načas po obdŕžaní príkazu o úhrade:**

**Do 15.10.** – za mesiace: september – január (1.polrok)

**Do 15.02**. – za mesiace: február – jún (2.polrok)

1. Riaditeľ školy môže znížiť výšku poplatku v prípade, že si rodič požiada o uplatnenie zľavy, kde sú možnosti:
2. *zľava 10% zo sumy celoročného školného* = platí v prípade jednorázovej úhrady celoročného školného do termínu 15. 10.
3. *zľava 50% zo sumy školného:*
* platí pre jedno dieťa, ktorého súrodenec navštevuje rovnaký odbor na našej SZUŠ
* platí pre jedno dieťa, ktorého súrodenec navštevuje iný odbor našej SZUŠ – zľava je v takom prípade uplatnená za lacnejší odbor
1. *zľava 30% zo sumy školného* = platí v prípade, že jedno dieťa navštevuje dva odlišné odbory na našej SZUŠ – zľava sa uplatňuje za lacnejší odbor
2. Jednotlivé zľavy sa nekombinujú.
3. Ak rodič nie je schopný zaplatiť školné v hodnote stanovenej školou, môže mu riaditeľ SZUŠ po písomnej žiadosti odpustiť školné s relevantným predloženým dokladom napr. o hmotnej núdzi.
4. Daný systém zliav platí pre dieťa, ktoré navštevuje **jeden individuálny a jeden kolektívny/skupinový odbor**. V prípade, že dieťa navštevuje dva skupinové, resp. dva individuálne odbory, neplatí systém zliav. Za druhý rovnaký (individuálny/skupinový) odbor je úhrada školného v plnej miere nákladov.
5. Upomienky o neuhradení školného sa rodičom posielajú až po skompletizovaní prehľadu úhrad a to:
* za prvý polrok po 03. 11.
* za druhý polrok po 03. 03.

**B. VNÚTORNÝ PORIADOK PRE PEDAGOGICKÝCH ZAMESTNANCOV**

**1. VŠEOBECNÁ ČASŤ:**

* Pedagóg je povinný o náležitostiach, ktoré podliehajú služobnému tajomstvu, alebo ktorých zverejnenie by oprávnené záujmy tretej osoby mohlo poškodiť, zachovať mlčanlivosť aj po ukončení pracovného pomeru. Informácie tlači, rozhlasu a televízii, týkajúce sa pracovných záležitostí, poskytuje len vedenie školy.
* Učiteľ dôsledne dodržiava bezpečnostné, hygienické a požiarne smernice.

**2. ORGANIZÁCIA VYUČOVANIA:**

1. Žiakov a vyučovacie hodiny učiteľom určuje a zadeľuje vedenie školy. Žiadosti učiteľov, rodičov a žiakov môžu byť pritom zohľadnené. O konečnom zadelení, ako i o potrebných zmenách počas školského roka rozhoduje vedenie školy. Prihlásenie, prehlásenia a odhlásenia budú prijímané iba úradnou cestou cez riaditeľstvo Základnej umeleckej školy.
2. Vyučovacie hodiny pri plnom úväzku musia byť rozdelené rovnomerne na každý deň v týždni /pondelok – piatok/, pričom denne nesmú presahovať 6 hodín /toto platí aj pre učiteľov na čiastočný úväzok/. Výnimky sú možné len po prejednaní s vedením školy.
3. Učiteľ prichádza na svoje pracovisko včas, 10 minút pred začiatkom vyučovania. Zapíše svoj príchod, začiatok vyučovania, koniec vyučovania a odchod do knihy evidencie dochádzky. Ak má vyučovanie rozdelené na dopoludňajšiu a popoludňajšiu časť, podpisuje príchod a odchod dvakrát.
4. Učiteľ presne dodržiava rozvrh hodín schválený riaditeľstvom školy a zmeny v rozvrhu ihneď nahlási vedeniu školy. Vyučovanie prebieha

zásadne v priestoroch školy a podľa rozvrhu. Výnimky sú možné len so súhlasom vedenia školy.

1. Prestávky medzi vyučovacími hodinami slúžia k odpočinku a dávajú možnosť na občerstvenie. V skupinovom vyučovaní musia byť po 3 odučených hodinách 5 – 10 min. prestávky, a v individuálnom najneskôr po troch 35 min., po dvoch 45 min. a po štyroch 20-25 min. 5 – 10 min. prestávky.
2. Vzhľadom na osobitný priebeh organizácie výchovno-vzdelávacieho procesu na SZUŠ dozor nad žiakmi zabezpečujú vyučujúci iba v triede počas vyučovania. Priestory SZUŠ sú verejne prístupné, preto vyučujúci v týchto priestoroch dozor nezabezpečujú. Dozor pri návšteve verejných podujatí školy /súťaže, vystúpenia, prehliadky a pod./ zabezpečuje vyučujúci v plnej miere, príchod a odchod po písomnom dohovore so zákonným zástupcom dieťaťa.
3. Učitelia majú možnosť vo svojej pedagogickej a výchovnej práci postupovať vlastným, slobodným spôsobom pri dodržiavaní platných učebných osnov.
4. Vedenie školy je oprávnené výchovnú a odbornú prácu učiteľa kontrolovať, najmä počas vyučovania. Radí učiteľom v pedagogických a organizačných otázkach.
5. Učitelia sú povinní pravidelne viesť triednu agendu. Pri opakovanej neospravedlnenej neprítomnosti žiaka je učiteľ povinný informovať vedenie školy a rodičov. Ukončiť štúdium je možné len cestou vedenia školy.
6. Počas neprítomnosti žiaka učiteľ má byť v triede, prípadne v zborovni. Odchod z budovy treba hlásiť vedeniu školy.
7. Učitelia sú povinní informovať rodičov o priebehu štúdia ich detí aspoň 2x ročne. Triedny učiteľ kontroluje účasť žiakov na vyučovaní v priradených predmetoch.
8. Každý žiak má nárok na celú vyučovaciu hodinu.
9. Učitelia sú zodpovední za bezpečný a pravidelný chod vyučovania. Väčšie priestupky voči školskej disciplíne treba hlásiť vedeniu školy. Každý úraz, ktorý sa počas vyučovania vyskytne treba hlásiť ihneď vedeniu školy.
10. Zakazuje sa posielať žiakov na nákupy do mesta, za prípadný regres nesie zodpovednosť triedny učiteľ.
11. Učiteľ nesmie používať alkohol, ani iné toxické látky v priestoroch školy. V budove školy je fajčenie zakázané.
12. Učiteľ šetrí školský majetok a učebné pomôcky a v prípade poškodenia uhradí spôsobenú škodu v plnej výške. Dbá o šetrenie elektrickou energiou, vodou, plynom a zbytočne neprekuruje školské priestory.
13. Hmotnú zodpovednosť má každý učiteľ za svoju triedu a predmety v nej.
14. V prípade, že by školské priestory boli použité na iné než vyučovacie účely, viaže sa ich použitie na vnútorné školské predpisy.
15. Učiteľ poverený spravovaním notového archívu, knižnice, hudobných nástrojov a učebných pomôcok prevádza kontrolu skutkového stavu a predkladá opotrebovaný materiál na vyradenie.
16. Vyučovanie prebieha v pracovných dňoch /pondelok až piatok/. Prítomnosť učiteľov v priestoroch školy v dňoch pracovného voľna /sobota, nedeľa a vo sviatok/ povolí riaditeľ školy len vo výnimočných prípadoch.
17. Akákoľvek stranícka politická činnosť slovom a písmom počas vyučovania a na pôde školy nie je povolená.

**3. MIMORIADNE UDALOSTI OVPLYVŇUJÚCE VYUČOVANIE:**

1. Ak žiak zmešká vyučovaciu hodinu, učiteľ nie je povinný hodinu nahradiť. Je to záležitosť učiteľa, pokiaľ to časové a priestorové podmienky dovoľujú. Dodatočné náhrady hodín však nie sú nutné.
2. Svoju neprítomnosť v práci hlási učiteľ ihneď v prvý deň vedeniu školy. Potvrdenie o práceneschopnosti doručí do troch dní osobne alebo poštou. Bez súhlasu riaditeľa školy nemôže učiteľ odvolať vyučovanie v žiadnom prípade, ani ho ľubovoľne skracovať či meniť.
3. Budúce matky sú povinné vedeniu školy neodkladne oznámiť ich stav a pravdepodobný dátum nástupu na MD.
4. V prípade mimoriadnej, vopred známej absencie, je učiteľ povinný sám si zabezpečiť náhradu. V opačnom prípade musí byť zameškané vyučovanie vopred alebo dodatočne nahradené. K určeniu zastupovania je potrebný súhlas vedenia školy pred udalosťou a pred stanoveným náhradným termínom.
5. Akékoľvek vzdelávacie akcie majú byť navštevované počas prázdnin. V priebehu školského roka je účasť možná len so súhlasom vedenia školy. Primerane k potrebám školy môže riaditeľ školy udeliť učiteľovi študijné voľno.

**4. MIMORIADNE PRACOVNÉ POVINNOSTI:**

1. Učitelia sú povinní plniť nariadenia vedenia školy a zúčastňovať sa porád a zasadnutí školy. V prípade vážnej prekážky je potrebné oznámiť dôvod neprítomnosti vopred vedeniu školy. V tom prípade je chýbajúci učiteľ povinný sa o priebehu porady informovať a jej závery plniť.
2. Spolupráca a spoluúčasť predsedov predmetových komisií na všeobecných školských úlohách a akciách je záväzná. Od všetkých ostatných vyučujúcich sa táto spolupráca taktiež očakáva.
3. V prípade potreby môže byť týždenná vyučovacia povinnosť učiteľa prechodne zvýšená riaditeľom školy. Tieto doplnkové hodiny budú považované na nadčasovú prácu.
4. Vyučujúci pravidelne pripravujú žiakov na triedne prehrávky, interné a verejné vystúpenia. Všetky predstavenia a akcie školy sú pre učiteľov súčasťou vyučovacích povinností. Učitelia predstavia svojich žiakov najmenej 2x ročne na triednej prehrávke alebo na internom koncerte, alebo na inom vystúpení.
5. Očakáva sa, že učitelia sa budú ďalej vzdelávať, rozvíjať svoje pedagogické a odborné schopnosti ďalším vzdelávaním a zvyšovaním kvalifikácie.

**5. RÔZNE**

1. Každé mimoškolské účinkovanie žiaka podlieha súhlasu vedenia školy.
2. Návrhy a požiadavky súvisiace so zabezpečením vyučovacieho procesu treba podať písomne v kancelárii. To sa týka aj nevyhnutných opráv, ladenia nástrojov a pod.
3. Určenia autorských práv sú záväzné, najmä používanie kópií diel chránených autorským právom sú zakázané/.
4. Vyučujúcim nie je dovolené prijímať poplatok za vyučovanie, ani vyberať poplatok za účinkovanie so svojimi žiakmi.
5. Zmeny bydliska ako i rodinného stavu musia byť neodkladne hlásené písomne vedeniu školy, tak isto aj zmena telefónneho čísla.
6. Vedenie školy môže poveriť učiteľov rôznymi vedúcimi alebo organizačnými úlohami. V zmysle kolektívnej spolupráce sú ostatní učitelia povinní rešpektovať nariadenia týchto kolegov, ktorí na príkaz vedenia školy určité úlohy zadali.

**C. ZÁVEREČNÉ USTANOVENIA**

1. Zmeny vo Vnútornom poriadku pre žiakov ZUŠ schvaľuje riaditeľka školy po prerokovaní na pedagogickej rade školy, prípadne rade školy.

2. Tento Vnútorný poriadok pre žiakov SZUŠ nadobúda účinnosť 01.09.2020.

 V Utekáči, 24.8.2020

 Mgr. Diana Sujová

 riaditeľka SZUŠ

|  |  |
| --- | --- |
| **Meno Priezvisko** | Podpis |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |